Große Mädchen weinen nicht

Große Mädchen weinen nicht («store jenter gråter ikke») er en tysk film av Maria von Heland fra 2002. Den handler om de to venninnene «Kati» og «Steffi».

Handling 
Kati og Steffi, uadskillelige siden barndommen, er nå tenåringer. Kati har et vanskelig liv hjemme sammen med en nevrotisk mor. Men Steffis familie er velstående, og en langt mer harmonisk familie. Alt endrer seg når de i en nattklubb ser Steffis far sammen med en annen kvinne. Rasende over dette sviket planlegger Steffi hevn mot kvinnens datter Tessa. Først sender hun jenta til audition for en musikk-gruppe, men det viser seg at hun kan synge godt og bandet liker henne. Etter å ha mislyktes, sender Steffi henne til en pornograf, etter å ha fått adressen fra en bekjent, Yvonne, som gjorde dette for å tjene penger. Men Kati sporer opp Tessa, og redder henne når hun blir voldtatt av pornografen.

Rasende, reiser moren til Tessa hjem til Steffis foreldre og forteller dem hva som har skjedd. I mellomtiden blir det lansert et landsomfattende politi-søk etter den nå savnede Yvonne. Kati mistenker pornografen for dette, og forteller alt hun vet til politiet. Men hun får vite at Yvonne faktisk har blitt drept. Senere forteller Kati til Steffi, at det var hun som reddet Tessa og så utløste problemene i Steffis familie. Neste dag kommer ikke Steffi til skolen. Kati går hjem til hjem til henne, og oppdager at Steffi har forsøkt å begå selvmord.

Medvirkende
Anna Maria Mühe – Kati
Karoline Herfurth – Steffi
David Winter – Carlos
Josefine Domes – Tessa
Tillbert Strahl-Schäfer – Klaus

Eksterne lenker
 

Tyske filmer
Tyske dramafilmer 
Filmer fra 2002
Tyskspråklige filmer